
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  10.02.2010

	Nr.
	  26/850




Către,

BIROUL PERMANENT AL
CAMEREI DEPUTAŢILOR
Vă înaintăm, alăturat, Raportul asupra proiectului de Lege privind darea în administrarea autorităţilor administraţiei publice locale a unor bunuri aflate în domeniul public al statului, trimis Comisiei în vederea dezbaterii pe fond, cu adresa nr. PL.x 712 din 21 decembrie 2009.
PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

RAPORT   

asupra proiectului de Lege privind darea în administrarea autorităţilor administraţiei publice locale a unor bunuri aflate în domeniul public al statului

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.PL.x 712 din 21 decembrie 2009, cu dezbaterea pe fond, în procedură obişnuită, cu proiectului de Lege privind darea în administrarea autorităţilor administraţiei publice locale a unor bunuri aflate în domeniul public al statului, înregistrat cu nr.26/850 din 21 decembrie 2009.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.842/21.07.2009);

· avizul favorabil al Comisiei juridice, de disciplină şi imunităţi (nr.31/1202/2.02.2010).
Potrivit prevederilor art.75 din Constituţia României, republicată şi ale art. 92.alin.(9) pct.1 din Regulamentul Camerei Deputaţilor, republicat, Camera Deputaţilor este  Cameră decizională. 
Senatul în calitate de primă Cameră sesizată a adoptat proiectul de lege în şedinţa din 16 decembrie 2009.
Proiectul de Lege are ca obiect de reglementare darea în administrarea Consiliului Judeţean Tulcea, Consiliului Local al Municipiului Constanţa şi Consiliilor Locale ale oraşelor Năvodari şi Ovidiu a unor bunuri imobile din domeniul public al statului, aflate în administrarea Administraţiei Naţionale „Apele Române“ şi a Administraţiei Rezervaţiei Biosferei „Delta Dunării“.
La lucrările comisiei au fost prezenţi 32 deputaţi, din totalul de 33 membri ai comisiei.
La dezbaterile care au avut loc în şedinţa comisiei din  9 februarie 2010 au participat, în conformitate cu prevederile art.54 şi 55 din Regulamentul Camerei Deputaţilor, republicat, în calitate de invitaţi, domnul Dan Cârlan – secretar de stat  în cadrul Ministerului Mediului şi Pădurilor şi domnul Liviu Grădinaru – secretar de stat  în cadrul Ministerului Administraţiei şi Internelor.

În urma examinării proiectului de lege  şi a opiniilor exprimate de către membrii Comisiei, s-a hotărât, cu unanimitate de voturi, să se supună Plenului Camerei Deputaţilor, aprobarea proiectului de Lege privind darea în administrarea autorităţilor administraţiei publice locale a unor bunuri aflate în domeniul public al statului, în forma adoptată de Senat.
Raportul Comisiei a fost adoptat cu unanimitate de voturi.
 
Proiectul de Lege face parte din categoria legilor ordinare. 
	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Întocmit,

Consultant Nicoleta Toma

